ZAGREBAČKI gradonačelnik Milan Bandić za blagdaneposjetio je branitelje u Savskoj, čestitao ih Božić, srdačno ih pozdravio, donio darove, rukovao se, po običaju, sa svima i poželio puno zdravlja i sreće.





“Došao sam kod Vas jer znam da vam je potrebna podrška, da ugrožavate svoje zdravlje da bi istrajali u pravednim zahtjevima koje ste postavili. Volio bi da je drugačije, da ne morate biti ovdje pod šatorom, ali zdravlje i živote ugrožavali ste i ’91. pa ste pobijedili. Volim vas, jako vas volim, i za Božićne blagdane morao sam doći pod šatorom”, kazao je bandić

Nakon kratkog govora gradonačelnik je darovao branitelje: “Donio sam hercegovačko vino i jedan domaći pršut koji je majka Blagice tri godine njegovala.”

Osim Bandić branitelje je posjetila i ugledna liječnica Nela Sršen u društvu Božidara Alića i s braniteljima se zadržala u dužem razgovoru.

Upriličena je i promocija monografije 145. zagrebačke brigade Hrvatske vojske, a branitelje je nasmijavao Žarko Potočnjak kratkom izvedbom iz tragikomične monodrame “Jednostavno komplicirano”.

Pravu feštu priredile su gošće iz Zadra. Školski zbor medicinski sestara i tehničara pod vodstvom Jasminke Bašić (sestra poznate televizijske voditeljice Ozane Bašić) cijelo popodne je svirao, pjevao i napravio pravu blagdansku i svečarsku atmosferu. Zbor djeluje kao katolička i humanitarna udruga koja već pohodi brojne manifestacije vezane uz Domovinski rat i pomaže potrebitima.



“Već 18 godina provodimo akciju “VUKOVARU ZAdar” kojom na području Zadra i zadarske županije skupljamo pomoć i nosimo u Vukovar. U Vukovaru smo bili 6. prosinca i na povratku smo svratili ovdje kod branitelja. Tad smo im obećali da ćemo doći ponovno da im darujemo ono što imamo: ljubav, pjesmu i molitvu. Evo nas. Jutros smo pošle iz Zadra, ovdje ćemo pjevati i moliti s braniteljima a uvečer se vraćamo u Zadar”, kaže za Maxportal Igris jedna od članica grupe.

Možda izgleda skromno, ali bio je to najljepši dar braniteljima. Toliko smijeha, veselja, ljubavi i pozitivne atmosfere rijetko se gdje moglo vidjeti.

Sa zadarskim curama bio je proslavljeni košarkaš zadarske zlatne generacije Ivan Obad, pa se se brojni branitelji, među kojima je pristojan broj Dalmatinaca, slikali za zadarskom košarkaškom legendom.

Pogledajte kako je braniteljskom šatoru izgedalo drugi dan Božića:

M. Marković

Foto: Maxportal